bluuebunny/crossref_metadata_2025_split huggingface dataset:
Correction to: Pluronic‑based nano‑self‑assemblies of bacitracin A with a new mechanism of action for an efficient in vivo therapeutic effect against bacterial peritonitis
Authors: Hong Wei , Liu Lipeng , Zhao Yining , Liu Yinghui , Zhang Dexian , Liu Mingchun 
Published: March 2019

In the original publication of the article [1], the Fig. 8c and d was published with incorrect values. The corrected Fig. 8c and d is given below:
Positioning errors of metal localization devices with motion artifacts on kV and MV cone beam CT
Authors: Lin Teh , Ma Chang-Ming Charlie 
Published: March 2019

Objective: To investigate motion artifacts on kV CBCT and MV CBCT images with metal localization devices for image-guided radiation therapy. Methods: The 8 μ pelvis CBCT template for the Siemens Artiste MVision and Pelvis template for the Varian IX on-board Exact Arms kV were used to acquire CBCT images in this study. Images from both CBCT modalities were compared in CNRs, metal landmark absolute positions, and image volume distortion on three different planes of view. The images were taken on a breathing-simulated thoracic phantom in which several typical metal localization devices were implanted, including clips and wires for breast patients, gold seeds for prostate patients, and BBs as skin markers. To magnify the artifacts, a 4 cm diameter metal ball was also implanted into the thoracic phantom to mimic the metal artifacts. Results: For MV CBCT, the CNR at a 4 sec breathing cycle with 1 cm breathing amplitude was 5.0, 3.4 and 4.6 for clips, gold seeds and BBs, respectively while it was 1.5, 2.0 and 1.6 for the kV CBCT. On the images, the kV CBCT showed symmetric streaking artifacts both in the transverse and longitudinal directions relative to the motion direction. The kV CBCT images predicted 89 % of the expected volume, while the MV CBCT images predicted 95 % of the expected volume. The simulated soft tissue observed in the MVCT could not be detected in the kV CBCT. Conclusion: The MV CBCT images showed better volume prediction, less streaking effects and better CNRs of a moving metal target, i.e. clips, BBs, gold seeds and metal balls than on the kV CBCT images. The MV CBCT was more advantageous compared to the kV CBCT with less motion artifacts for metal localization devices. Advances in knowledge: This study would benefit clinicians to prescribe MV CBCT as localization modality for radiation treatment with moving target when metal markers are implanted.
Αξιολόγηση Χαρισµατικότητας
Authors: ΒΑΣΙΛΕΙΟΥ ΕΛΕΝΗ 
Published: March 2019

H υψηλή νοημοσύνη των χαρισματικών ατόμων αποτελεί τη μεγαλύτερη πηγή πνευματικού πλούτου της κοινωνίας, στην οποία ανήκουν. Η ανίχνευση και η αξιοποίηση των ιδιαίτερων ικανοτήτων τους, πρέπει να αποτελεί μέλημα της Πολιτείας. Στην χώρα μας, η εκπαίδευση των χαρισματικών μαθητών βρίσκεται ακόμη σε πρώιμο στάδιο. Βασική προϋπόθεση για τη δημιουργία ενός αποτελεσματικού συστήματος εκπαίδευσης των χαρισματικών ατόμων, αποτελεί η έγκαιρη αναγνώρισή τους μέσα από το σύνολο του μαθητικού πληθυσμού. Μέχρι πρόσφατα επικρατούσε η θεωρία της ταύτισης της χαρισµατικότητας με τον υψηλό δείκτη νοημοσύνης η οποία όμως παρουσιάζει πληθώρα μειονεκτημάτων καθώς α) υπάρχουν χαρισματικοί μαθητές οι οποίοι δεν μπορούν να αποδώσουν στα τυποποιημένα τεστ (είτε λόγω διαφορετικού γνωστικού επιπέδου είτε λόγω συμπεριφορικών χαρακτηριστικών) β) μαθητές από κατώτερες κοινωνικοοικονομικές τάξεις ή με διαφορετικά πολιτισμικά χαρακτηριστικά οι οποίοι, συνήθως επιτυγχάνουν χαμηλότερα σκορ. Είναι έντονη λοιπόν η ανάγκη μιας πολυδιάστατης αξιολόγησης, καθώς οι ικανότητες ενός χαρισματικού ατόμου είναι πολλές και διαφορετικές. Τα τελευταία χρόνια η επιστημονική έρευνα, σε παγκόσμια κλίμακα, προβάλλει νέους τομείς χαρισμάτων, κάνοντας χρήση «πολυδιάστατων μοντέλων αξιολόγησης». Στη παρούσα μελέτη γίνεται παρουσίαση κάποιων μοντέλων αξιολόγησης της χαρισµατικότητας, καθώς και διερεύνηση του θεωρητικού τους υπόβαθρου.
Γνωστικο-συμπεριφορικές παρεμβάσεις για την τελειομανία των χαρισματικών και ταλαντούχων μαθητών
Authors: ΞΕΥΓΕΝΗ ΛΑΜΠΡΙΝΗ 
Published: March 2019

Η τελειομανία, οριζόμενη ως «η δυσαρέσκεια κάποιου σχετικά με τη διαφορά ανάμεσα στην ιδανική επίδοση και την αντίληψή του για την πραγματική του επίδοση», αποτελεί συναισθηματική ανάγκη των χαρισματικών μαθητών, με προσαρμοστικές αλλά και δυσπροσαρμοστικές πλευρές, όπως η έγνοια για επίτευξη των μη ρεαλιστικά υψηλών κριτηρίων τους. Η παρούσα εργασία αποσκοπεί να εξετάσει αποτελεσματικές παρεμβάσεις γνωστικο-συμπεριφορικής προσέγγισης που βοηθούν στην υπέρβαση των δυσπροσαρμοστικών πλευρών της τελειομανίας των χαρισματικών, διατηρώντας παράλληλα τις προσαρμοστικές. Αν και υπάρχει διαφωνία για το χαρακτήρα της τελειομανίας και έλλειμμα αποτελεσματικών παρεμβάσεων διαχείρισης της τελειομανίας για τους χαρισματικούς μαθητές, εφαρμόζεται η γνωστικοσυμπεριφορική θεραπεία, που αποσκοπεί στο να αμφισβητήσει το άτομο τα αυτο-κριτικά μοτίβα σκέψης. Έχουν προταθεί ως τεχνικές η βιβλιοθεραπεία, τα καρτούν, το αυτοσχεδιαστικό δράμα, η θεραπεία παιχνιδιού, τα παιχνίδια ρόλων, οι καλλιτεχνικές δραστηριότητες και η βιντεοθεραπεία. Τα αποτελέσματα ερευνών έδειξαν ότι μειώθηκαν δυσπροσαρμοστικές διαστάσεις της τελειομανίας, χωρίς όμως μακροπρόθεσμα οφέλη ή μειώνοντας και προσαρμοστικές πλευρές της. Άρα, κρίνεται ότι θα είναι πιο αποτελεσματική η γνωστικοσυμπεριφορική θεραπεία εφαρμοζόμενη σε ομαδικά προγράμματα συμβουλευτικής, συνδυασμένη με πρακτικές της ψυχοδυναμικής, της θετικής ψυχολογίας και της θεραπείας προσανατολισμένης στις λύσεις, ώστε με πολυδιάστατη αξιολόγηση της τελειομανίας να διατηρηθούν τα προσαρμοστικά στοιχεία του χαρισματικού ατόμου, που μαζί με την κοινωνική υποστήριξη συνομηλίκων και του θεραπευτή θα συντείνουν στην άμβλυνση του φόβου της αποτυχίας.
Στάσεις και απόψεις στελεχών εκπαίδευσης των Πρότυπων και Πειραματικών Σχολειών: Διερεύνηση πλαισίου για την υποστήριξη των χαρισματικών μαθητών
Authors: ΠΑΛΙΒΑΚΟΥ ΕΙΡΗΝΗ , ΦΡΑΓΚΟΥΛΗ ΜΑΡΙΑ ΕΙΡΗΝΗ , ΚΟΥΜΕΝΤΟΣ ΙΩΑΝΝΗΣ 
Published: March 2019

Στην παρούσα εργασία θα διερευνηθεί το ζήτημα των Πρότυπων και Πειραματικών σχολείων του ελληνικού εκπαιδευτικού συστήματος και η σχέση τους με τους χαρισματικούς μαθητές. Γίνεται παράθεση των βασικών χρονικά περιόδων αναμόρφωσης και μετασχηματισμού του νομικού πλαισίου λειτουργίας των δύο βαθμίδων εκπαίδευσης στις συγκεκριμένες σχολικές δομές. Σύμφωνα με τη χρονολογική διάκριση που πραγματοποιήθηκε, παρουσιάζονται τα χαρακτηριστικά που αφορούν τη λειτουργία και την οργάνωση των Πρότυπων και Πειραματικών σχολείων και μελετώνται διαφορές που σχετίζονται με τον τρόπο εισαγωγής, την επιλογή του εκπαιδευτικού δυναμικού και του θεσμού της αξιολόγησης του εκπαιδευτικού έργου και τέλος τη θέσπιση και εφαρμογή εκπαιδευτικών καινοτομιών. Η παρούσα εργασία εστιάζει στις απόψεις και στάσεις στελεχών εκπαίδευσης που υπηρέτησαν και υπηρετούν στα σχολεία αυτά. Ως μεθοδολογικό εργαλείο για την καταγραφή των απόψεων χρησιμοποιήθηκε η συνέντευξη από τέσσερεις διευθυντές αυτών των σχολικών μονάδων. Παρατίθεται σχολιασμός των απόψεών τους αναφορικά με τις αλλαγές που έχουν βιώσει, τα αποτελέσματα που έχουν διακρίνει και την αξιολογική κρίση που υφίστανται στα πλαίσια λειτουργίας του θεσμού των Πρότυπων και Πειραματικών και τη σχέση των σχολείων τους με τους χαρισματικούς μαθητές. Επίσης, διερευνάται ο ρόλος και η συμβολή τους στην ποιοτική αναβάθμιση της παρεχόμενης εκπαίδευσης, στην εισαγωγή των καινοτομιών, στην ανάδειξη της αριστείας, καθώς και στην δυνατότητα υποστήριξης των χαρισματικών μαθητών.
Διερεύνηση των ψυχοκοινωνικών χαρακτηριστικών ανηλίκων με παραβατική συμπεριφορά: Kατάθλιψη και αυτοκτονικός ιδεασμός σε έγκλειστους παραβάτες
Authors: ΠΑΠΑΔΑΤΟΣ ΓΙΑΝΝΗΣ , ΖΑΧΑΡΟΓΕΩΡΓΑ ΤΙΜΟΚΛΕΙΑ 
Published: March 2019

Η παρούσα έρευνα αποτελεί μέρος εκτενέστερης ερευνητικής εργασίας με στόχο τη διερεύνηση των ψυχοκοινωνικών και εκπαιδευτικών χαρακτηριστικών των ανήλικων παραβατών και τον ορισμό δεικτών και κριτηρίων με εστίαση σε συνθήκες και παράγοντες που μπορούν να υποστηρίξουν την ανάπτυξη αποτελεσματικών προγραμμάτων ψυχοπαιδαγωγικής παρέμβασης για ανήλικους παραβάτες. Το δείγμα αποτέλεσαν 45 μαθητές αρσενικού φύλου ηλικίας 16-19 ετών που φοιτούσαν στη δευτεροβάθμια εκπαίδευση τον Απρίλιο του 2013 στα σχολεία της χώρας που λειτουργούν μέσα σε φυλακές. Στην έρευνα συμμετείχαν και οι 20 εκπαιδευτικοί των μαθητών. Η αναγκαιότητα διερεύνησης του προβλήματος προκύπτει από τα αποτελέσματα της διεθνούς έρευνας που αφορούν στην αύξηση της ανήλικης παραβατικότητας και ειδικότερα στην αναποτελεσματικότητα των σωφρονιστικών προγραμμάτων, από τα οποία απουσιάζουν παρεμβάσεις που βασίζονται στα ψυχοκοινωνικά χαρακτηριστικά των ανήλικων παραβατών. Με βάση τα ευρήματα της παρούσας εργασίας ένας σημαντικός αριθμός των ανήλικων παραβατών βρίσκονται στο οριακό και κλινικό φάσμα ψυχοσυναισθηματικών προβλημάτων που αφορούν στην κατάθλιψη και τον αυτοκτονικό ιδεασμό, όπως αυτά κατηγοριοποιούνται στις κλίμακες ASEBA 2001. Προτείνονται έτσι προγράμματα αποκατάστασης που να αξιολογούν και να αντιμετωπίζουν τις συγκεκριμένες διαταραχές.
Η αξιοποίηση των ψηφιακών παιχνιδιών στη διδασκαλία των Μαθηματικών της Β΄Δημοτικού
Authors: ΔΟΥΚΑ ΕΥΑΓΓΕΛΙΑ , ΚΑΡΑΘΑΝΑΣΗ ΕΛΕΝΗ , ΜΑΡΑΓΚΟΥ ΑΙΚΑΤΕΡΙΝΗ 
Published: March 2019

Η παρούσα εργασία παρουσιάζει τον σχεδιασμό, την υλοποίηση και τα αποτελέσματα μιας εκπαιδευτικής παρέμβασης με αντικείμενο τη διδασκαλία των Μαθηματικών μέσω ψηφιακών παιχνιδιών σε μαθητές της Β΄ τάξης ενός Δημοτικού σχολείου της Αττικής. Στόχο της εργασίας αποτέλεσε η αξιοποίηση των ψηφιακών παιχνιδιών, τόσο αμιγώς εκπαιδευτικών όσο και εμπορικών, ως εργαλείου μάθησης, συνεργασίας και διασκέδασης μέσα στον χώρο του σχολείου. Οι μαθητές με βασικό εργαλείο τα ψηφιακά παιχνίδια επεξεργάστηκαν και αντιλήφθηκαν τις έννοιες του προβλήματος και της επίλυσής του, των μοτίβων, των μεγάλων αριθμών και της προπαίδειας. Με βάση τις αρχές λειτουργίας και τις μεθόδους εκπαιδευτικής αξιοποίησης των ψηφιακών παιχνιδιών συμμετείχαν σε μία διδακτική διαδικασία σχεδιασμένη στα πλαίσια της ομαδοσυνεργατικής και ανακαλυπτικής μάθησης μέσω του παιχνιδιού. Χρησιμοποιήθηκαν ποικίλα ερευνητικά εργαλεία που επέτρεψαν τη συλλογή πρωτογενών δεδομένων μέσω των οποίων αξιολογήθηκε η εκπαιδευτική παρέμβαση, η επίτευξη των μαθησιακών στόχων που τέθηκαν, η συμπεριφορά των μαθητών καθώς και η μεταξύ τους συνεργασία. Τα τελικά ευρήματα επιτρέπουν τη θετική αποτίμηση της εκπαιδευτικής παρέμβασης στους επιμέρους στόχους της καθώς και τη συμπερασματική άποψη ότι τα ψηφιακά παιχνίδια πλήρως ενταγμένα στη διδακτική διαδικασία αποτέλεσαν εργαλείο, μέσω του οποίου οι μαθητές κατάφεραν να κατακτήσουν νέες μαθηματικές έννοιες με παιγνιώδη τρόπο.
Χαρισματικότητα και Εκμάθηση Ξένων Γλωσσών
Authors: ΘΑΝΟΓΙΑΝΝΗ ΑΛΕΞΑΝΔΡΑ , ΚΑΡΔΑΡΑ ΜΑΙΡΗ , ΠΑΠΑΣΑΚΕΛΛΑΡΙΟΥ ΚΩΝΣΤΑΝΤΙΝΟΣ , ΧΑΝΤΖΟΥΛΗ ΕΛΕΝΗ 
Published: March 2019

Ενώ παλιότερα ο όρος της χαρισματικότητας συνδεόταν αποκλειστικά με την υψηλή νοημοσύνη, τις τελευταίες δεκαετίες, όλο και περισσότεροι ερευνητές τείνουν να συμφωνήσουν ότι η χαρισματικότητα είναι πολυπαραγοντική έννοια. Αρχικά, γίνεται διακριτή ήδη από μικρή ηλικία κι εκδηλώνεται σε γνωστικό και σε κοινωνικοσυναισθηματικό επίπεδο. Ένα ζήτημα που έχει απασχολήσει την έρευνα είναι η σχέση χαρισματικότητας και ταλέντου. Στην προσπάθεια αυτή οι ερευνητές εισάγουν διαφορετικούς όρους για κάθε έννοια όπως ικανότητα (competence), επίδοση (performance), πεδίο (field) και τομέας (domain). Από τις αρχές του 21ου αιώνα έχουν αναπτυχθεί σταθμισμένες δοκιμασίες αξιολόγησης της χαρισματικότητας όπως αυτή του GiftedRatingScales (GRS) που χορηγείται συνήθως σε συνδυασμό με ψυχομετρικά εργαλεία μέτρησης της νοημοσύνης, με πιο διαδεδομένα αυτά του Wechsler. Ιδιαίτερο ενδιαφέρον επιδεικνύει η συσχέτιση της χαρισματικότητας με την εκμάθηση ξένων γλωσσών αφού ένα χαρακτηριστικό στο οποίο υπερέχουν τα χαρισματικά άτομα είναι και η γλωσσική ικανότητα. Έχουν γίνει προσπάθειες να διαμορφωθούν προγράμματα σπουδών ώστε να εξυπηρετούν τις ανάγκες των χαρισματικών μαθητών, δίνοντας ιδιαίτερη έμφαση στις ερευνητικές δραστηριότητες που λειτουργούν επικουρικά στην εκμάθηση της ξένης γλώσσας. Πιο συγκεκριμένα, τα χαρισματικά παιδιά φαίνεται να έχουν μια θετική στάση όσον αφορά στην εκμάθηση της Αγγλικής αλλά και άλλων ξένων γλωσσών. Συμπερασματικά, η διαφοροποίηση του προγράμματος σπουδών με έμφαση σε δραστηριότητες που ενεργοποιούν και αξιοποιούν τις ικανότητες του χαρισματικού μαθητή κρίνεται απαραίτητη. Από το διαφοροποιημένο πρόγραμμα σπουδών είναι καλό να απουσιάζουν επαναλαμβανόμενες δραστηριότητες και υπερβολική καθοδήγηση και να περιλαμβάνονται διαδραστικές διδακτικές μέθοδοι που προωθούν την ανάληψη πρωτοβουλιών από τους μαθητές.
Εκπαιδευτικός σχεδιασμός Ανοικτών Διαδικτυακών Μαθημάτων (MOOCs) αξιοποιώντας Σχεδιαστικές Αρχές Διαπολιτισμικής Εκπαίδευσης
Authors: ΚΑΣΙΔΙΑΡΗ ΑΙΚΑΤΕΡΙΝΗ 
Published: March 2019

Τα Μαζικά Ανοιχτά Διαδικτυακά Μαθήματα (ΜΑΔΜ) αποτελούν μια πρόσφατη προσθήκη στην ποικιλία των επιλογών που προσφέρει η ηλεκτρονική μάθηση . Οι πάροχοί τους υποστηρίζουν πως οι μαθητές τους προέρχονται από όλον τον κόσμο. Η μάθηση μπορεί να επιτευχθεί όταν η διαδικασία για την επίτευξη της δεν έρχεται σε αντίθεση και δεν προσβάλει το πολιτισμικό υπόβαθρο των εκπαιδευομένων.Σε αυτήν την κατεύθυνση, σκοπός της παρούσας εργασίας είναι να ελεγχθεί και να επιτευχθεί η αξιοποίηση των σχεδιαστικών αρχών διαπολιτισμικής εκπαίδευσης, όπως ορίζονται από τον James Banks, κατά τον εκπαιδευτικό σχεδιασμό των ΜΑΔΜ.Για να αξιοποιηθούν οι αρχές διαπολιτισμικής εκπαίδευσης, αρχικά, χρειάστηκε οι κωδικοποίησή τους σε παράγοντες εκπαιδευτικού σχεδιασμού. Στη συνέχεια, κρίθηκε αναγκαία η απεικόνιση του γενικού εκπαιδευτικού σχεδιασμού των ΜΑΔΜ, σύμφωνα με το μοντέλο ADDIE. Μετά από ενσωμάτωση των παραγόντων διαπολιτισμικής εκπαίδευσης στο γενικό εκπαιδευτικό σχεδιασμό των ΜΑΔΜ εντοπίστηκαν διαφοροποιήσεις. Με βάση αυτές δομήθηκε ο προτεινόμενος εκπαιδευτικός σχεδιασμός.Για τη διαπίστωση του διαπολιτισμικού χαρακτήρα του εκπαιδευτικού σχεδιασμού των ΜΑΔΜ στην πράξη, πραγματοποιήθηκε έρευνα σε δείγμα ΜΑΔΜ. Για τις συμφωνίες με τον προτεινόμενο σχεδιασμό δόθηκε αιτιολόγηση ενώ για τις ελλείψεις έγιναν προτάσεις για αλλαγές. Έτσι, πραγματοποιήθηκε η εφαρμογή του προτεινόμενου εκπαιδευτικού σχεδιασμού.
Πρώιμη Παρέμβαση σε παιδιά με εγκεφαλική παράλυση και ειδικές ανάγκες: Καλές εκπαιδευτικές πρακτικές
Authors: ΤΖΙΦΑ ΓΕΩΡΓΙΑ 
Published: March 2019

Τα παιδιά με εγκεφαλική παράλυση αποτελούν μια ανομοιογενή ομάδα με διαφορετικές λειτουργικές συνέπειες ανάλογα την εγκεφαλική βλάβη και την παρέμβαση. Η έγκαιρη και αξιόπιστη διάγνωση από ειδικούς (ιατρούς, θεραπευτές και εκπαιδευτικούς) παίζει καθοριστικό ρόλο για τον καλύτερο σχεδιασμό θεραπευτικών προγραμμάτων. Η κατάσταση των παιδιών με εγκεφαλική παράλυση μπορεί να βελτιωθεί με κατάλληλη θεραπευτική αγωγή, πρώιμη εκπαιδευτική παρέμβαση ,καθοδήγηση και βοήθεια προς τους γονείς, ώστε να αποφευχθούν ή να μειωθούν σοβαρές επιπλοκές σωματικές, ψυχικές ,μαθησιακά προβλήματα κλπ).Οι κινητικές αναπηρίες περιορίζουν τη μάθηση των παιδιών σε τομείς όπως την ικανότητα της επεξεργασίας πληροφοριών που έχει άμεση σχέση με τις πνευματικές λειτουργίες του ατόμου και χαρακτηριστικά όπως αδύνατη μνήμη, δυσκολίες συγκέντρωσης και προσοχής, μέτριες συλλογικές ικανότητες, ανεπαρκή γλωσσική ανάπτυξη κ.α Η έκθεσή τους σε εμπειρίες, ερεθίσματα, κίνητρα, εκπαιδευτικές θεραπείες μπορεί να διαφοροποιήσουν τις ανάγκες ,την εξέλιξη της αναπηρίας και την μετέπειτα λειτουργικότητα του ατόμου.Στοχευμένα πιλοτικά προγράμματα, που αφορούσαν τη γλωσσική ανάπτυξη και τις προμαθηματικές δεξιότητες βασισμένα σε διαφοροποιημένα σχέδια διδασκαλίας απέδειξαν ,ότι το μαθησιακό προφίλ των παιδιών βελτιώνεται, αυξάνονται τα κίνητρα μάθησης και η συνεργατικότητα. .Έτσι μειώνονται οι πιθανότητες για εκδήλωση σοβαρών μαθησιακών δυσκολιών, που σχετίζονται με αδυναμίες αντιληπτικές, γλωσσικές, ελλιπείς μαθηματικές δεξιότητες σε συνάρτηση με αδυναμία στις μνημονικές λειτουργίες και τη συγκέντρωση-προσοχή.
Πρόταση Προγράμματος Εκπαίδευσης Χαρισματικών Μαθητών στη Φυσική στην Ελλάδα
Authors: ΚΟΥΒΑΡΑ ΠΑΡΑΣΚΕΥΗ , ΤΖΙΩΤΗ ΓΕΩΡΓΙΑ , ΧΑΝΤΖΟΥΛΗ ΕΛΕΝΗ 
Published: March 2019

Τα τελευταία χρόνια η εκπαιδευτική και επιστημονική κοινότητα, διεθνώς, έχει αποδεχθεί την ανάγκη διαμόρφωσης ειδικών προγραμμάτων εκπαίδευσης για τους χαρισματικούς μαθητές. Το αποτέλεσμα είναι να έχει δημιουργηθεί μεγάλη ποικιλία εκπαιδευτικών προγραμμάτων. Αν και τα προγράμματα στηρίζονται σε διαφορετικά μοντέλα και θεωρητικές προσεγγίσεις περί χαρισματικότητας, εντούτοις, τα περισσότερα από αυτά, τείνουν να ανταποκρίνονται στις εξής προσδοκίες: να είναι εξατομικευμένα και να βασίζονται στις ανάγκες και στις ικανότητες του μαθητή, να στοχεύουν στον εμπλουτισμό (Feldhusen, 1982), να απαιτούν ομαδικές και ατομικές ερευνητικές δραστηριότητες (Feldhusen, Kolloff, 1988), να χρησιμοποιούν ευέλικτες διδακτικές πρακτικές, να ενισχύουν την επίλυση προβλήματος σε ρεαλιστικές συνθήκες (Χαντζούλη, 2016), να επιτρέπουν την αυτονομία και να προτρέπουν στην αυτοκαθοδήγηση ( Feldhusen, Wyman, 1980, Feldhusen, Ruckman, 1988 ), να ενισχύουν τις ικανότητες της επικοινωνίας (Kaplan, 1974) και κοινωνικής συναστροφής (Feldhusen, Sokol, 1982).Στην παρούσα εργασία παρουσιάζονται προγράμματα που έχουν εφαρμοστεί στην Ευρώπη και στην Αμερική στον τομέα των Φυσικών επιστημών ( Summer 2017, βασισμένα στον Julian Stanley ιδρυτή του C.T.Y. του JohnsHopkins). Στόχος των εμπλουτιστικών αυτών προγραμμάτων είναι να καταστήσουν τους μαθητές ικανούς στην ενδοσκοπική παρατήρηση του περιβάλλοντος, στη διατύπωση υποθέσεων και συμπερασμάτων μέσω πειραμάτων με σκοπό την σε βάθος κατανόηση του φυσικού κόσμου.Τέλος, κατατίθεται μια πρόταση εμπλουτιστικού προγράμματος για τις Φυσικές Επιστήμες που απευθύνεται σε χαρισματικούς μαθητές στην Ελλάδα. Το πρόγραμμα μπορεί να πραγματοποιηθεί σε δύο δίωρες εβδομαδιαίες συναντήσεις και να ολοκληρωθεί σε διάρκεια 7 εβδομάδων. Η εφαρμογή του θα μπορούσε να γίνει είτε στο ολοήμερο δημόσιο σχολείο, στο εργαστήρι Φυσικής είτε σε σαββατιανό εργαστήριο. Απευθύνεται σε μαθητές που βρίσκονται γνωστικά στο τέλος της Ε΄δημοτικού ανεξαρτήτως ηλικίας. Το πρόγραμμα αποσκοπεί στην ανάπτυξη της ικανότητας επίλυσης προβλημάτων, στην καλλιέργεια κριτικής ικανότητας, στη σκέψη με προοπτική , στην κατασκευή πρωτότυπου προϊόντος, στον έλεγχο των υποθέσεων, στην πρόβλεψη, στη διαφορετική προοπτική, στον αναστοχασμό, στη γνωστική εμβάθυνση (Feldhusen, 1982, Feldhusen, Kolloff, 1988, Feldhusen, Wyman, 1980, Feldhusen, Ruckman, 1988, Kaplan, 1974, Feldhusen, Sokol, 1982, Χαντζούλη, 2016, Feldhusen, 1982, Felhusen, Wyman, 1980).
Συνάρτηση του υψηλού διανοητικού δυναμικού και των δεξιοτήτων προσοχής των ευφυών μαθητών
Authors: ΦΟΥΣΤΑΝΑ ΑΓΓΕΛΙΚΗ 
Published: March 2019

Οι ευφυείς μαθητές αντιπροσωπεύουν μια ειδική ομάδα μαθητών, οι οποίοι έχουν ειδικά γνωρίσματα και διαφοροποιημένες εκπαιδευτικές ανάγκες. Ένα κατάλληλο σχέδιο ολοκληρωμένης παρέμβασης απαιτεί βαθιά γνώση των γνωστικών, συναισθηματικών και κοινωνικών χαρακτηριστικών των ευφυών μαθητών. Οι δεξιότητες ή ανεπάρκειες στην προσοχή των ευφυών μαθητών αποτελούν ένα ζήτημα μεγίστης σημασίας. Πλείστα σημαντικά θέματα, σπανίως μελετημένα στη βιβλιογραφία των ελλειμμάτων προσοχής, προσφέρουν εναλλακτικές υποθέσεις για την αυξανόμενη συχνότητα της υπεκινητικότητας και των προβλημα΄των προσοχής των ευγυών νέων. Υπάρχουν διάφορες θεωρήσεις ότι πολλοί μαθητές υψηλών ικανοτήτων παραπέμπονται για προβλήματα παρορμητικότητας, υπεκινητικότητας και διατήρησης της προσοχής. Αυτές περιλαμβάνουν θεωρίες ως προς τη συναισθηματική ανάπτυξη και διεγερσιμότητα των ευφυών μαθητών, την ακαταλληλότητα των αναλυτικών προγραμμάτων για τους μαθητές υψηλών ικανοτήτων, τις επιπτώσεις της θεωρίας της πολλαπλής νοημοσύνης, καθώς και τις αντιδράσεις των ενηλίκων εξαιτίας της πρώιμης ανάπτυξης των ευφυών μαθητών. Τα θέματα αυτά αντιπροσωπεύουν περιβαλλοντικές – κοινωνικές επιδράσεις που ενδεχομένως αιτιολογούν ή επηρεάζουν τις συμπεριφορές των ευφυών μαθητών, που ομοιάζουν με το σύνδρομο Διάσπασης Προσοχής - Υπερκινητικότητας.
Εκπαίδευση Αθλητών στην Ελλάδα
Authors: ΛΟΝΤΟΥ ΠΑΝΑΓΙΩΤΑ , ΚΑΡΑΜΠΑΤΖΑΚΗ ΖΩΗ 
Published: March 2019

Από την πρωτόγονη κοινωνία έως και τις ημέρες μας, ο αθλητισμός διαδραμάτισε και διαδραματίζει σημαντικό ρόλο σε όλους τους τομείς της ζωής και της εξέλιξης των ανθρώπων. Από την εποχή της Βιομηχανικής Επανάστασης σηματοδοτήθηκε η μορφή και η οργάνωση του σύγχρονου αθλητισμού. Στο πλαίσιο της οργάνωσης της επιστήμης του αθλητισμού άρχισε να συστηματο- ποιείται η έννοια του ταλέντου, τα κριτήρια επιλογής ενός ταλαντούχου αθλητή και η εξέλιξή του. Γίνεται μια σύντομη ιστορική αναδρομή του αθλητισμού σε σημαντικές χρονικές περιόδους της ανθρωπότητας και αναπτύσσεται το θέμα της ανίχνευσης και εκπαίδευσης ταλέντων στο ελληνικό ποδόσφαιρο και στην καλαθοσφαίριση. Σκοπός της έρευνάς μας είναι η διαπίστωση ψυχολογικών παραμέτρων που συνδέονται με πλευρές της πολλαπλής νοημοσύνης, τις ομάδες ενδιαφερόντων και την αυτοεκτίμηση. Στην έρευνά μας συμμετείχαν 153 παιδιά ηλικίας 5 έως 18 ετών που αθλούνται σε δύο Ακαδημίες Ποδοσφαίρου και σε τρεις Ακαδημίες Καλαθοσφαίρισης καθώς και 8 προπονητές. Η έρευνα επικεντρώνεται στις Ομάδες ενδιαφερόντων (test John Holland), στην Πολλαπλή Νοημοσύνη (test Pierrette Boudreau & Ginette Grenier) και στην Αυτοεκτίμηση (test αποδοχής εαυτού και των άλλων της κας Χρυσούλας Κοσμίδου). Από την ανάλυση των εργαλείων της έρευνας προέκυψαν οι ομάδες επαγγελματι- κών ενδιαφερόντων του κάθε παιδιού, τα ποσοστά στα οποία κάθε παιδί – αθλητής διαθέτει καθεμιά από τις οχτώ πλευρές της νοημοσύνης καθώς και ο βαθμός αυτο- αποδοχής του και αποδοχής των άλλων. Από τη μελέτη διαπιστώθηκε ότι στη χώρα μας παιδιά και έφηβοι με ιδιαίτερο ταλέντο και χαρισματικότητα στον αθλητισμό εκπαιδεύονται με συστηματικό τρόπο και για πολλά έτη. Αντίθετα, στη δημόσια εκπαίδευση (μαθηματικά, γλώσσα, κλπ) δε δίνονται ανάλογες ευκαιρίες για παιδιά με ιδιαίτερες ικανότητες και χαρισματικότητα εκτός αθλητισμού και μουσικής. Τα όσα προέκυψαν από την όλη ερευνητική διαδικασία μας οδηγούν στο συμπέρασμα ότι το ταλέντο και η χαρισματικότητα του κάθε παιδιού – αθλητή σχετίζονται άμεσα με την εκτίμηση που τρέφει για τον εαυτόν του και για τους άλλους, με τις ομάδες ενδιαφερόντων του καθώς και με το ποσοστό στο οποίο διαθέτει καθεμιά από τις πλευρές της νοημοσύνης.